**Pirhi s servietno tehniko**

Pirhe lahko okrasite na najrazličnejše načine. Eden izmed njih je tudi okraševanje s servietno tehniko. Pravzaprav je ta tehnika veliko bolj enostavna, kot se zdi. Potrebujete rjava ali bela jajca, čopič, manjšo skodelico, beljak, papirnate serviete s poljubnimi velikonočnimi in pomladanskimi motivi.

**Postopek okraševanja**

Jajca (skuhati) \_\_\_\_\_\_\_\_\_ in **jih** (ohladiti) \_\_\_\_\_\_\_\_\_\_\_\_. Medtem (pripraviti si) \_\_\_\_ \_\_\_\_\_\_\_\_\_\_\_ motive. Te iz prtička (strgati) \_\_\_\_\_\_\_\_\_\_\_\_ kar z rokami, saj bodo robovi motiva tako lepši, kot če bi jih izrezal s škarjami. Lahko pa pripraviš tako velik kos papirnatega prtička, da vanj zaviješ celo jajce. Kos prtička z motivom (ločiti) \_\_\_\_\_\_\_\_\_\_\_\_ na plasti, saj potrebuješ le zgornjo. V skodelico (dati) \_\_\_\_\_\_\_\_\_\_\_\_ jajčni beljak in (pripraviti si) \_\_\_\_ \_\_\_\_\_\_\_\_\_\_\_ čopič.

Papirček z izbranim motivom (položiti) \_\_\_\_\_\_\_\_\_\_\_\_\_ na jajce in nanj s čopičem (nanesti) \_\_\_\_\_\_\_\_\_\_\_\_ beljak. (Biti) \_\_\_\_\_\_\_\_\_\_\_\_\_ nežen, a (paziti) \_\_\_\_\_\_\_\_\_\_\_\_\_, da z beljakom premažeš celotno servieto. Če boš s servietno tehniko prekril celo jajce, najprej z beljakom (premazati) \_\_\_\_\_\_\_\_\_\_\_\_\_\_\_ eno polovico in (pustiti) \_\_\_\_\_\_\_\_\_\_\_\_\_\_, da se posuši. Nato (premazati) \_\_\_\_\_\_\_\_\_\_\_\_\_\_\_ še drugo polovico. Le tako boš lahko jajce držal v rokah.

S servietno tehniko okrašene pirhe dobro (posušiti) \_\_\_\_\_\_\_\_\_\_\_\_\_, šele potem jih (zložiti) \_\_\_\_\_\_\_\_\_\_\_\_\_\_ v košarico. Pirhov, okrašenih na ta način, ne smeš premazati z oljem.

[Irena S. Trojar](https://mojpogled.com/author/irenasusnik/)

(Prirejeno po: <https://mojpogled.com/pirhi-s-servietno-tehniko>; pridobljeno: 9. 4. 2020.)

Iz SSKJ: [**serviéta**](https://fran.si/130/sskj-slovar-slovenskega-knjiznega-jezika/3595242/servieta?FilteredDictionaryIds=130&View=1&Query=servieta) -e ž (ẹ̑)

1. *manjši tekstilni ali papirnati izdelek zlasti za brisanje ust, rok pri jedi; prtiček*: razgrniti servieto; obrisati se v servieto / damastna, papirnata servieta

2. redko *kuhinjska krpa, brisalka*: s servieto pobrisati posodo

**A DEL: Naloge (ponovitev snovi o zaimkih) – navezujejo se na celotno izhodiščno besedilo**

1. Zaimka katerih dveh vrst sta v uvodnem odstavku. Najprej ju podčrtaj in nato obkroži ustrezni možnosti. A Osebni. B Svojilni. C Vprašalni. Č Oziralni. D Kazalni.

2. Kaj je poudarjena in obkrožena beseda v prvi povedi Postopka okraševanja? \_\_\_\_\_\_\_\_\_\_\_\_\_\_

Na koga/kaj se ta beseda nanaša? \_\_\_\_\_\_\_\_\_\_\_\_\_

Določi ji osebo, število in sklon. \_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_\_\_\_\_

**B DEL: Naloge (ponovitev snovi o glagolu) – navezujejo se na** **Postopek okraševanja**

1. Glagole v oklepaju postavi v velelni naklon za 2. osebo ednine.

2. Iz prvega odstavka izpiši glagol v pogojnem naklonu. (Namig: besedica bi) \_\_\_\_\_\_\_\_\_\_\_\_\_\_\_\_

3. Iz drugega odstavka izpiši dve osebni glag. obliki v prihodnjiku. \_\_\_\_\_\_\_\_\_\_\_, \_\_\_\_\_\_\_\_\_\_\_\_\_

4. Iz tretjega (zadnjega) odstavka izpiši nedoločnik, ki ni v oklepaju. \_\_\_\_\_\_\_\_\_\_\_\_\_\_\_

5. Ali je v tem delu besedila (Postopek okraševanja) kateri glagol v pretekliku? \_\_\_\_\_\_\_\_\_\_\_\_\_\_\_

Če doma v teh dneh barvate pirhe, lahko letos poskusiš na ta način in mi pošlješ kakšno fotografijo.

Tebi in vsem tvojim domačim želim lepe praznične dni in sproščen konec tedna!